ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สธ. 17/2565  
เรื่อง  หลักเกณฑ์ในรายละเอียดเกี่ยวกับการโฆษณาและ  
การส่งเสริมการขายสําหรับผู้ประกอบธุรกิจหลักทรัพย์  
และผู้ประกอบธุรกิจสัญญาซื้อขายล่วงหน้า   
(ฉบับที่ 10)  
\_\_\_\_\_\_\_\_\_\_\_\_\_\_\_\_

                    อาศัยอํานาจตามความในข้อ 5(1) และข้อ 9 วรรคหนึ่ง ประกอบกับข้อ 46 ข้อ 47 และข้อ 48 แห่งประกาศคณะกรรมการกํากับตลาดทุน ที่ ทธ. 35/2556  เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556  สํานักงานออกประกาศไว้ดังต่อไปนี้


ข้อ ๑  ให้ยกเลิกความในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 36/2563  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 8) ลงวันที่ 9 มิถุนายน พ.ศ. 2563 และให้ใช้ความต่อไปนี้แทน


ข้อ ๒ ให้ยกเลิกความในวรรคสอง ของข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  และให้ใช้ความต่อไปนี้แทน  
                    “เพื่อประโยชน์ในการกําหนดหลักเกณฑ์ในหมวดนี้ ให้คําว่า “ผลิตภัณฑ์ในตลาดทุน” หมายความว่า  หลักทรัพย์และสัญญาซื้อขายล่วงหน้า และให้หมายความรวมถึงกองทุนด้วย”


ข้อ ๓ ให้ยกเลิกความใน (ข) ของ (1) ในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  และให้ใช้ความต่อไปนี้แทน

                    “(ข)  หากมีการแสดงข้อมูลด้านบวกหรือโอกาสที่จะได้รับผลตอบแทนต้องมีการแสดงข้อมูลด้านลบหรือความเสี่ยงจากการลงทุนในผลิตภัณฑ์ในตลาดทุนควบคู่กัน  เว้นแต่เป็นการแสดงข้อมูลดังกล่าวสําหรับผลิตภัณฑ์ในตลาดทุนที่ออกโดยกองทุนรวม”


ข้อ ๔ ให้ยกเลิกความในวรรคสอง ของข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  และให้ใช้ความต่อไปนี้แทน   
                    “ในกรณีที่เป็นการโฆษณาที่มีการระบุว่ากองทุนรวมได้รับอนุมัติให้จัดตั้งและจัดการกองทุนรวมจากสํานักงานแล้ว ต้องจัดให้มีข้อความที่เป็นคําเตือนว่า “การที่สํานักงาน ก.ล.ต. ได้อนุมัติให้จัดตั้งและจัดการกองทุนรวม.............................. เมื่อวันที่ ................................ มิได้เป็นการแสดงว่าคณะกรรมการ ก.ล.ต. คณะกรรมการกํากับตลาดทุน หรือสํานักงาน ก.ล.ต. ได้รับรองถึงความครบถ้วนและถูกต้องของข้อมูล  
ในการเสนอขาย และมิได้ประกันราคาหรือผลตอบแทนของกองทุนรวม”


ข้อ ๕ ให้ยกเลิกความใน (1) ของข้อ 16 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  และให้ใช้ความต่อไปนี้แทน

                    “(1)  ข้อความที่ระบุช่องทางในการขอรับข้อมูลเพิ่มเติมหรือหนังสือชี้ชวน  ทั้งนี้ ข้อความดังกล่าวต้องมีลักษณะเด่นชัดเพื่อให้ผู้ลงทุนรับทราบได้โดยง่าย”  


ข้อ ๖ ให้ยกเลิกข้อ 16/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 45/2563  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 9) ลงวันที่ 20 กรกฎาคม พ.ศ. 2563


ข้อ ๗ ให้ยกเลิกข้อ 17 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558


ข้อ ๘ ให้เพิ่มความต่อไปนี้เป็นข้อ 21/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558    
                    “ข้อ 21/1   กรณีเป็นกองทุนรวมที่มุ่งเน้นลงทุนเพียงครั้งเดียวโดยถือทรัพย์สินที่ลงทุนไว้

จนครบกําหนดอายุของทรัพย์สิน หรืออายุของรอบการลงทุนของกองทุนรวม หรือครบอายุของกองทุนรวม (buy & hold fund) โดยมีการกําหนดห้ามผู้ถือหน่วยลงทุนขายคืนหน่วยลงทุนในช่วงระยะเวลาใด ๆ  ต้องจัดให้มีคําเตือนว่า “ผู้ลงทุนไม่สามารถขายคืนหน่วยลงทุนนี้ในช่วงเวลา     (ระบุ x วัน/เดือน/ปี)     ได้  ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจํานวนมาก”

                    ในกรณีที่กองทุนรวมตามวรรคหนึ่งมีการโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมตามข้อ 19 ด้วย คําเตือนตามวรรคหนึ่งต้องแสดงอยู่ในหน้าเดียวกันกับการโฆษณาข้อมูลดังกล่าว และขนาดตัวอักษรของคําเตือนต้องมีความชัดเจนและไม่เล็กไปกว่าตัวอักษรปกติของข้อมูลส่วนใหญ่ในการโฆษณา”


ข้อ ๙ ให้ยกเลิกความใน (ข) ของ (1) ในข้อ 22 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 25/2559  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 2) ลงวันที่ 30 มิถุนายน พ.ศ. 2559 และให้ใช้ความต่อไปนี้แทน

                    “(ข)  ในกรณีที่โครงการจัดการกองทุนรวมกําหนดห้ามผู้ถือหน่วยลงทุนขายคืนหน่วยลงทุนในช่วงระยะเวลาใด ๆ ต้องจัดให้มีคําเตือนว่า “ผู้ลงทุนไม่สามารถขายคืนหน่วยลงทุนนี้ในช่วงเวลา     (ระบุ x วัน/เดือน/ปี)     ได้  ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจํานวนมาก””


ข้อ ๑๐  ให้เพิ่มความต่อไปนี้เป็นข้อ 22/2 ในหมวด 3 ข้อกําหนดเฉพาะสําหรับการโฆษณากองทุนรวม แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558 

                    “ข้อ 22/2   มิให้นําความในข้อ 12 ข้อ 16(2) และข้อ 22(1) (ก) และ (5) มาใช้บังคับกับการโฆษณาที่มีข้อจํากัดด้านเวลาหรือพื้นที่สื่อในการโฆษณา โดยผู้ประกอบธุรกิจได้จัดให้มีคําเตือนว่า “กองทุนรวมนี้มีลักษณะเฉพาะและความเสี่ยงเฉพาะ ผู้ลงทุนควรทําความเข้าใจลักษณะ เงื่อนไขผลตอบแทนและความเสี่ยงของกองทุนรวมก่อนตัดสินใจลงทุน” ในการโฆษณาดังกล่าว”


ข้อ ๑๑ ให้ยกเลิกความในข้อ 28 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  และให้ใช้ความต่อไปนี้แทน

                    “ข้อ 28   เพื่อให้การจัดให้มีการส่งเสริมการขายเป็นไปตามข้อ 48 แห่งประกาศมาตรฐานการประกอบธุรกิจ ให้ผู้ประกอบธุรกิจจัดให้การส่งเสริมการขายเป็นไปตามหลักเกณฑ์ดังต่อไปนี้  
                    (1)  กรณีเป็นผลิตภัณฑ์ในตลาดทุนที่ออกโดยกองทุนรวม ให้เป็นไปตามที่สมาคมบริษัทจัดการลงทุนกําหนดโดยได้รับความเห็นชอบจากสํานักงาน  
                    (2)  กรณีเป็นผลิตภัณฑ์ในตลาดทุนนอกเหนือจาก (1) ให้เป็นไปตามหลักเกณฑ์ที่กําหนดในหมวดนี้


ข้อ ๑๒ ให้ยกเลิก (1) และ (3) ของข้อ 31 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  


ข้อ ๑๒ ให้ยกเลิก (1) และ (3) ของข้อ 31 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558 


ข้อ ๑๓ ให้ยกเลิกความในข้อ 33 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  และให้ใช้ความต่อไปนี้แทน  
                    “ข้อ 33   ในการส่งเสริมการขายผลิตภัณฑ์ในตลาดทุน ให้ผู้ประกอบธุรกิจปฏิบัติตามประกาศของสมาคมที่ได้รับความเห็นชอบจากสํานักงาน ดังต่อไปนี้ด้วย  
                    (1)  ในกรณีที่เป็นหุ้นหรือผลิตภัณฑ์ในตลาดทุนที่ซื้อขายในตลาดหลักทรัพย์แห่งประเทศไทย ให้ปฏิบัติตามประกาศสมาคมบริษัทหลักทรัพย์ไทยว่าด้วยการจัดกิจกรรมส่งเสริมการขายของบริษัทสมาชิก   
                    (2)  ในกรณีที่เป็นสัญญาซื้อขายล่วงหน้า ให้ปฏิบัติตามแนวทางของสมาคมบริษัทหลักทรัพย์ไทยในส่วนที่เกี่ยวกับประกาศคณะกรรมการชมรมผู้ประกอบธุรกิจสัญญาซื้อขายล่วงหน้าว่าด้วยวงเงินการจัดกิจกรรมส่งเสริมการซื้อขายสัญญาซื้อขายล่วงหน้า”  


ข้อ ๑๔ ในกรณีที่ยังไม่มีหลักเกณฑ์ที่สมาคมบริษัทจัดการลงทุนกําหนดโดยได้รับความเห็นชอบจากสํานักงานในเรื่องดังต่อไปนี้  ให้ผู้ประกอบธุรกิจปฏิบัติตามหลักเกณฑ์ในเรื่องเดียวกันตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  ที่ใช้บังคับอยู่ก่อนวันที่ประกาศนี้ใช้บังคับ  ทั้งนี้ จนกว่าจะมีหลักเกณฑ์ที่สมาคมบริษัทจัดการลงทุนกําหนดโดยได้รับความเห็นชอบจากสํานักงาน  
                    (1)  หลักเกณฑ์เกี่ยวกับการส่งเสริมการขายกรณีที่ผู้ประกอบธุรกิจเข้าร่วมในการจัดงานมหกรรม ตามข้อ 29 

                     (2)  หลักเกณฑ์เกี่ยวกับมูลค่าของสมนาคุณสําหรับการส่งเสริมการขายหน่วยลงทุนตามโครงการที่มีลักษณะเป็นการลงทุนอย่างสม่ําเสมอต่อเนื่องทุกเดือนเป็นระยะเวลาอย่างน้อยหนึ่งปี ตามข้อ 31(3)    
                    (3)  หลักเกณฑ์เกี่ยวกับมูลค่าของสมนาคุณสําหรับการเปิดบัญชีซื้อขายผลิตภัณฑ์ในตลาดทุนที่ไม่มีเงื่อนไขให้ผู้ลงทุนต้องทําการซื้อขายหรือลงทุนตามจํานวนขั้นต่ําภายในระยะเวลาที่ผู้ประกอบธุรกิจกําหนด ตามข้อ 31(5)

                    (4)  หลักเกณฑ์เกี่ยวกับการส่งเสริมการขายที่เป็นการจัดกิจกรรม ตามข้อ 32 


ข้อ ๑๕ ในกรณีที่ผู้ประกอบธุรกิจมีการโฆษณาหรือการส่งเสริมการขายสําหรับกองทุนรวมที่จัดตั้งขึ้นตามกฎหมายต่างประเทศ หรือผลิตภัณฑ์ในตลาดทุนที่ออกโดยกองทุนรวมดังกล่าว อยู่ในวันก่อนวันที่ประกาศนี้ใช้บังคับ และยังไม่สิ้นสุดระยะเวลาการโฆษณาหรือการส่งเสริมการขาย หากการดําเนินการดังกล่าวยังไม่เป็นไปตามหมวด 3 ข้อกําหนดเฉพาะสําหรับการโฆษณากองทุนรวม และหมวด 5 การส่งเสริมการขายผลิตภัณฑ์ในตลาดทุน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 10/2558  เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 เมษายน พ.ศ. 2558  ซึ่งแก้ไขเพิ่มเติมโดยประกาศนี้ ให้ผู้ประกอบธุรกิจดําเนินการนั้นต่อไปได้ แต่ต้องไม่เกินกว่า 30 วันนับแต่วันที่ประกาศนี้มีผลใช้บังคับ


ข้อ ๑๖ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2565 เป็นต้นไป


ผู้มีอํานาจลงนาม - ประกาศ ณ  วันที่ 7 มิถุนายน พ.ศ. 2565

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์